# Francesco Moser

Francesco Moser (Giovo, Trento, 1951eko ekainaren 19a -) italiar txirrindularia da. 1973 eta 1988 artean profesionala izan zen eta denbora tarte horretan 194 garaipen lortu zituen.
1984ko Italiako Giroa irabazi zuen, Laurent Fignon eta Moreno Argentinen aurretik. Munduko txapeldun izan zen 1977an eta bigarren postua lortu beste bitan (1976 eta 1978an).

## Biografia

Moserren irudia beldurgarria zen bizikletaren gainean, baina, bere izaera atletikoa zela eta, ez zen eskalatzaile handia. Hala eta guztiz ere, 1984ko Italiako Giroa irabazi zuen, erlojupeko etapetan lortutako abantailari esker, Laurent Fignon eta Moreno Argentinen aurretik. Fignonen eta zenbait adituen ustez, Moserrek kanpoko laguntza baliatu zuen garaipena poltsikoratzeko (esate baterako, Stelvio mendateko etapa bertan behera gelditu zen, eguraldi txarra zela eta. Giroko puntukako sailkapena ere lau aldiz lortu zituen.
1972ko Municheko Olinpiar Jokoetan parte hartu eta errepideko proban zortzigarren eta erlojupeko kilometroetan bederatzigarren sailkatu zen.
Pistan bi domina lortu zituen Munduko Txapelketan: urrezkoa 1976an eta zilarrezkoa 1979an, biak banakako jazarpen proban.
1977an munduko errepide txapelpeketa lortu zuen San Cristobal, Venezuelan, Dietrich Thurau eta Franco Bitossiren aurrean. 1976an zilarrezko medallista izan zen, Freddy Maertens belgikarraren atzetik, eta 1978an, berriz ere, bigarren sailaktu zen Gerrie Knetemann Herbehereetarraren atezetik.
Moserrek garaipen ugari lortu zituen egun bakarreko lasterketetan edo klasikoetan, hala nola Paris-Roubaix, Milan-San Remo, Fleche Wallone edo Paris-Tours probetan.
1984ko urtarrilaren 19an, Mexiko Hirian, Moserrek Orduko errekorra hautsi zuen, 1972tik Merckxen eskuetan zegoena. Moserrek 50,808 kilometro egin zituen bizikleta aerodinamiko batean eta lehenengoa izan zen proba horretarako teknologikoki eraldatutako bizikleta erabiltzen.
Haren senitarteko gertukoenetako batzuk ere txirrindularitzan aritu dira: iloba Moreno Moser nabarmendu da, txirrindulari profesional gisan.
1987an erretiratu ondoren, "Moser Cicli" bizikleta konpainia sortu zuen Venetoko eskualdeko Piove di Saccon: urteroko ekoizpena 2.000-3.000 unitate ingurukoa da.

## Palmaresa

| 1971 Girobio Milan-Busseto 1973 Italiako Giroko etapa 1 1974 Paris-Tours Bernocchi Kopa Piamonteko Giroa Emiliako Giroa Reggio Calabriako Giroa Toscanako Giroa Umbriako Giroa Forli Saria Baracchi Saria (Roy Schuitenekin) 1975 Italiako errepide txirrindularitzako txapelketa Lombardiako Giroa 7. Frantziako Tourrean, Gazteen sailkapena eta 2 etapa Midi Libreren Sari Nagusia eta 2 etapa 3. Super Prestige Pernod Placci Kopa Matteotti Saria Camaioreko Sari Nagusia Umbriako Giroa Baracchi Saria (Gianbattista Baronchellirekin) Monacoko Saria 1976 Pantalica Saria Toscanako Giroa Matteotti Saria Italiako Giroko 3 etapa eta Puntukako sailkapena 2. Munduko Errepideko Txirrindularitza Txapelketa Tre Valli Varesine 2. Italiako errepide txirrindularitzako txapelketa Apeninoetako Giroa Apuliako Giroa eta etapa 1 2. Flandriako Tourrean 2. Super Prestige Pernod 1977 Munduko Errepideko Txirrindularitza Txapelketa Fleche Wallone Züricheko txapelketa Agostoni Kopa 2. Italiako Giroan eta Puntukako sailkapena 3. Italiako errepide txirrindularitzako txapelketa Toscanako Giroa Umbriako Giroa Lazioko Giroa Criterium des As 1978 Paris-Roubaix Lombardiako Giroa Tour de l'Aude eta 3 etapa Tre Valli Varesine 3. Italiako Giroan, 4 etapa eta Puntukako sailkapena Kataluniako Volta eta 3 etapa 2 etapa Midi Libren Sabatini Kopa 2. Italiako errepide txirrindularitzako txapelketa 2. Munduko Errepideko Txirrindularitza Txapelketa Super Prestige Pernod Matteotti Saria Lazioko Giroa Larcianoko Industria eta Eskulangintza Sari Nagusia Etapa 1 Sardiniako Giroan | 1979 Italiako errepide txirrindularitzako txapelketa Paris-Roubaix Tour de l'Aude Friuliko Giroa Gante-Wevelgem 2. Italiako Giroan eta 3 etapa Etapa 1 Tirreno-Adriatikon Emiliako Giroa Baracchi Saria Venetoko Giroa Ruota d'Oro 2. Larcianoko Industria eta Eskulangintza Sari Nagusian 1980 Niza-Alassio Paris-Roubaix Tirreno-Adriatiko Trentinoko Giroa Etapa 1 Italiako Giroan 2. Flandriako Tourrean 2. Rund um den Henninger-Turmean 2. Milan-Vignolan 3. Belgikako Itzulian 3. Super Prestige Pernod 1981 Italiako errepide txirrindularitzako txapelketa Tirreno-Adriatiko Etapa 1 Italiako Giroan Agostoni Kopa Umbriako Giroa 2. Ruota d'Oron 2. Milan-Vignolan 1982 Route du Sud 2 etapa Italiako Giroan, eta Puntukako sailkapena Etapa 1 Midi Libren Toscanako Giroa Boucles de l'Aulne Campaniako Giroa 2. Milan-Vignolan 3. Euskal Herriko Itzulian 1983 Friuliko Giroa Milan-Turin Trentinoko Giroa eta etapa 1 Norvegiako Tourra eta etapa 1 Campaniako Giroa Pantalica Saria Milan-Vignola Umbriako Giroa 1984 Milan-San Remo Italiako Giroa eta 4 etapa 10. Espainiako Vueltan eta 2 etapa Lazioko Giroa Baracchi Saria Etnako Giroa 2. Camaioreko Sari Nagusian 1985 Apeninoetako Giroa 2. Italiako Giroan eta 3 etapa Baracchi Saria Etnako Giroa 1986 3. Italiako Giroan eta etapa 1 2 etapa Tirreno-Adriatikoan Etapa 1 Settimana Coppi e Bartalin Etnako Giroa 1987 Etapa 1 Mediterraneoko Tourrean Etapa 1 Trentinoko Giroan |

## Sailkapen orokorra Itzuli Handietan

| Itzuli Handia | 1973 | 1974 | 1975 | 1976 | 1977 | 1978 | 1979 | 1980 | 1981 | 1982 | 1983 | 1984 | 1985 | 1986 | 1987 |
| Italiako Giroa | 15 | 7 | — | 4 | 2 | 3 | 2 | UT | 21 | 8 | UT | 1 | 2 | 3 | — |
| Frantziako Tourra | — | — | 7 | — | — | — | — | — | — | — | — | — | — | — | — |
| Espainiako Vuelta | — | — | — | — | — | — | — | — | — | — | — | 10 | — | — | — |
| Munduko Txapelketa | — | 7 | 11 | 2 | 1 | 2 | — | — | 6 | 26 | — | — | — | — | 66 |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* ↑ Moser vs Fignon at the 1984 Giro d'Italia
* ↑ Les organisateurs du Giro ont gommé le Stelvio en 1984

## Kanpo estekak

* Datuak: Q366657
* Multimedia: Francesco Moser / Q366657